2005R0955 — FI — 01.01.2007 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 955/2005,

annettu 23 päivänä kesäkuuta 2005,

Egyptistä peräisin olevan riisin yhteisöön tuonnissa sovellettavan tariffikiintiön avaamisesta







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 ( 1 ) ja erityisesti sen 10 artiklan 2 kohdan ja 13 artiklan 1 kohdan, sekä katsoo seuraavaa: (1) Neuvoston päätöksen 2005/89/EY ( 2 ) liitteenä olevassa Euro–Välimeri-sopimuksen pöytäkirjassa nro 1, sellaisena kuin se on muutettuna Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi tehdyllä Euroopan yhteisöjen ja niiden jäsenvaltioiden sekä Egyptin arabitasavallan välisen Euro–Välimeri-sopimuksen pöytäkirjalla ( 3 ), vahvistetaan uusi Egyptistä peräisin olevan riisin tuonnissa sovellettava 5 605 tonnin tuontikiintiö, jonka asetuksen (EY) N:o 1785/2003 11 artiklan mukaisesti laskettua tullia alennetaan 100 prosenttia. Kyseinen tuontikiintiö olisi sen vuoksi avattava ja säädettävä eräistä sen hallinnointia koskevista yksityiskohtaisista säännöistä. (2) Kiintiötä sovelletaan 1 päivästä toukokuuta 2004 alkaen 1 päivän tammikuuta ja 31 päivän joulukuuta välisenä ajanjaksona. Määrää olisi nostettava vuodeksi 2005 suhteessa siihen, että kiintiö ei ollut avattuna 1 päivän toukokuuta 2004 ja 31 päivän joulukuuta 2004 välisenä aikana. (3) Maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetussa komission asetuksessa (EY) N:o 1291/2000 ( 4 ) ja vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 28 päivänä heinäkuuta 2003 annetussa komission asetuksessa (EY) N:o 1342/2003 ( 5 ) vahvistettuja tuontitodistuksiin liittyviä yksityiskohtaisia yleissääntöjä olisi sovellettava. Kyseessä olevan kiintiön moitteettoman hallinnoinnin takaamiseksi olisi kuitenkin vahvistettava suhteessa asetuksiin (EY) N:o 1291/2000 ja (EY) N:o 1342/2003 erityisiä, täydentäviä tai poikkeavia yksityiskohtaisia sääntöjä, jotka koskevat hakemusten jättämistä, todistusten myöntämistä sekä todisteiden esittämistä ja käyttöä. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

Tämän asetuksen säännösten mukaisesti avataan Egyptistä peräisin olevalle, CN-koodiin 1006 kuuluvalle riisille 5 605 tonnin vuotuinen tariffikiintiö, jonka ►M2 asetuksen (EY) N:o 1785/2003 11, 11 a, 11 c ja 11 d artiklan mukaisesti ◄ laskettua tullia alennetaan 100 prosenttia.

▼M2 —————

▼B

Kiintiön järjestysnumero on 09.4097.

▼M2

Komission asetusten (EY) N:o 1291/2000, (EY) N:o 1342/2003 ja (EY) N:o 1301/2006 ( 6 ) säännöksiä sovelletaan, jollei tässä asetuksessa toisin säädetä.

▼B

2 artikla

1. Tuontitodistushakemuksen on koskettava vähintään 100:aa ja enintään 1 000:ta tonnia riisiä.

▼M2 —————

▼M2

3. Poiketen siitä, mitä asetuksen (EY) N:o 1301/2006 6 artiklan 1 kohdassa säädetään, hakija voi esittää enemmän kuin yhden hakemuksen kiintiökautta kohden. Hakija voi kuitenkin esittää vain yhden hakemuksen viikossa kahdeksannumeroista CN-koodia kohden.

▼B

3 artikla

1. Tuontitodistushakemuksissa ja todistuksissa on oltava seuraavat merkinnät:

a) 8 kohdassa merkintä ”Egypti” ja ”kyllä”-kohdassa rasti;

b) 24 kohdassa jokin liitteessä luetelluista maininnoista.

▼M2 —————

▼B

3. Poiketen siitä, mitä asetuksen (EY) N:o 1342/2003 12 artiklassa säädetään, tuontitodistuksiin liittyvän vakuuden määrä on ►M2 asetuksen (EY) N:o 1785/2003 11, 11 a, 11 c ja 11 d artiklan mukaisesti ◄ laskettu tulli, jota sovelletaan hakemuksen jättöpäivänä.

4. Edellä olevassa 1 artiklassa tarkoitetun tullinalennuksen soveltamisen edellytyksenä on, että luovutettaessa erä vapaaseen liikkeeseen esitetään sitä koskevat Egyptissä myönnetyt kuljetusasiakirja ja EUR.1-tavaratodistus Euro–Välimeri-sopimuksen pöytäkirjan nro 4 mukaisesti.

▼M2

4 artikla

1. Tuontitodistushakemukset on jätettävä jäsenvaltion toimivaltaiselle viranomaiselle maanantaisin viimeistään kello 13.00 Brysselin aikaa.

Vuonna 2007 ensimmäisten hakemusten jättöaika alkaa kuitenkin vasta vuoden 2007 ensimmäisenä työpäivänä ja päättyy 8 päivänä tammikuuta 2007 ja ensimmäinen maanantai, jolloin tuontitodistushakemukset on 5 artiklan a alakohdan mukaisesti toimitettava komissiolle, on 8 päivänä tammikuuta 2007.

2. Tuontitodistus myönnetään hakemusten viimeistä jättöpäivää seuraavana kahdeksantena työpäivänä, jollei 1 artiklassa säädettyä määrää ole saavutettu.

Poiketen siitä, mitä asetuksen (EY) N:o 1342/2003 6 artiklan 1 kohdassa säädetään, tuontitodistukset ovat voimassa niiden myöntämispäivästä alkaen todistuksen tosiasiallista myöntämiskuukautta seuraavan kuukauden loppuun.

3. Jos jonakin viikkona haetut määrät ylittävät 1 artiklassa säädetystä kiintiöstä käytettävissä olevan määrän, komissio vahvistaa viimeistään kyseistä viikkoa koskevien hakemusten viimeistä jättöpäivää seuraavana neljäntenä työpäivänä jakokertoimen, jota sovelletaan kyseisen viikon aikana haettuihin määriin, hylkää seuraavien viikkojen osalta jätetyt hakemukset ja keskeyttää tuontitodistusten myöntämisen kuluvan vuoden loppuun saakka.

4. Jos 3 kohdassa tarkoitettu jakokerroin johtaa yhteen tai useampaan alle 20 tonnin suuruiseen määrään hakemusta kohden, jäsenvaltion on jaettava näiden määrien kokonaismäärä suorittamalla arvonta asianomaisten tuojien kesken 20 tonnin suuruisissa erissä, joihin lisätään jäljellä oleva määrä jaettuna yhtä suuriin eriin 20 tonnin erien kesken. Jos alle 20 tonnia olevien määrien lisäämisellä ei voida kuitenkaan muodostaa edes yhtä 20 tonnin erää, jäsenvaltion on jaettava jäljellä oleva määrä yhtä suuriin eriin niiden toimijoiden kesken, joiden todistus koskee vähintään 20:tä tonnia.

Jos määrä, jolle todistus myönnetään, on ensimmäisen alakohdan soveltamisen seurauksena alle 20 tonnia, toimija voi perua todistushakemuksen kahden työpäivän kuluessa siitä, kun jakokertoimen vahvistava asetus tulee voimaan.

5 artikla

Jäsenvaltioiden on seuraavaa aikataulua noudattaen toimitettava komissiolle sähköisesti:

a) todistushakemusten viimeisenä jättöpäivänä viimeistään kello 18.00 Brysselin aikaa asetuksen (EY) N:o 1301/2006 11 artiklan 1 kohdan a alakohdassa tarkoitetut tiedot tuontitodistushakemuksista eriteltyinä kahdeksannumeroisen CN-koodin mukaan niistä määristä, joita hakemukset koskevat.

b) viimeistään tuontitodistusten myöntämistä seuraavana toisena työpäivänä asetuksen (EY) N:o 1301/2006 11 artiklan 1 kohdan b alakohdassa tarkoitetut tiedot myönnetyistä todistuksista eriteltyinä kahdeksannumeroisen CN-koodin mukaan niistä määristä, joille tuontitodistukset on myönnetty.

c) viimeistään kunkin kuukauden viimeisenä päivänä kokonaismäärät, jotka on tosiasiallisesti luovutettu vapaaseen liikkeeseen tämän kiintiön osana kolmanneksi viimeisenä kuukautena, eriteltyinä kahdeksannumeroisen CN-koodin mukaan. Jos kyseisenä aikana ei ole tehty yhtään luovutusta vapaaseen liikkeeseen, lähetetään ”tyhjä” ilmoitus.

▼M2 —————

▼B

7 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE

Asetuksen 3 artiklan 1 kohdan b alakohdassa tarkoitetut maininnat

— bulgariaksi: Нулева ставка на митото [Регламент (ЕО) № 955/2005]

— espanjaksi: Derecho cero [Reglamento (CE) no 955/2005]

— tšekiksi: Nulové clo (nařízení (ES) č. 955/2005)

— tanskaksi: Nultold (forordning (EF) nr. 955/2005)

— saksaksi: Zollsatz Null (Verordnung (EG) Nr. 955/2005)

— viroksi: Nullmääraga tollimaks (määrus (EÜ) nr 955/2005)

— kreikaksi: Μηδενικός δασμός [κανονισμός (ΕΚ) αριθ. 955/2005]

— englanniksi: Zero duty (Regulation (EC) No 955/2005)

— ranskaksi: Droit zéro [règlement (CE) no 955/2005]

— italiaksi: Dazio zero [regolamento (CE) n. 955/2005]

— latviaksi: Nodokļa nulles likme (Regula (EK) Nr. 955/2005)

— liettuaksi: Nulinis muito tarifas (Reglamentas (EB) Nr. 955/2005)

— unkariksi: Nulla vámtétel (955/2005/EK rendelet)

— maltaksi: Bla dazju (Regolament (KE) Nru 955/2005)

— hollanniksi: Nulrecht (Verordening (EG) nr. 955/2005)

— puolaksi: Stawka zerowa (rozporządzenie (WE) nr 955/2005)

— portugaliksi: Direito nulo [Regulamento (CE) n.o 955/2005]

— romaniaksi: Taxă zero [Regulamentul (CE) nr. 995/2005]

— slovakiksi: Nulové clo (nariadenie (ES) č. 955/2005)

— sloveeniksi: Dajatev nič (Uredba (ES) št. 955/2005)

— suomeksi: Tullivapaa (asetus (EY) N:o 955/2005)

— ruotsiksi: Nolltull (förordning (EG) nr 955/2005).